# Nota de premsa — Mosaic-23 Xara

**Per a publicació immediata · Maig 2026**

## Una nova projecció cartogràfica del món, feta des de Catalunya, qüestiona els mapes escolars

Real Earth presenta **Mosaic-23 Xara**, una projecció cartogràfica original que mostra el planeta sencer — incloent Antàrtida — en format rectangular i amb les mides reals de cada continent. Una iniciativa personal i independent que ofereix una alternativa a les distorsions de Mercator i altres projeccions tradicionals.

### Què és

Mosaic-23 Xara és un mapamundi format per **23 peces** (6 continents principals i 17 sub-regions). A diferència dels mapes convencionals — que apliquen una sola transformació matemàtica a tota l'esfera — aquesta proposta projecta cada peça **des del seu propi centre geogràfic**. El resultat: zero distorsió dins de cada continent, i una visió del món on Àfrica recupera la seva mida real (14 vegades més gran que Groenlàndia) i Antàrtida apareix com un continent més, no com una franja al peu del mapa.

### Què aporta

Front a les projeccions clàssiques i contemporànies, Mosaic-23 destaca per:

- **Antàrtida visible i a escala**, no estirada com en Mercator ni aixafada com en Gall-Peters.
- **Continents amb la forma real**, sense estiraments verticals ni distorsions horitzontals.
- **Format rectangular convencional**, llegible al primer cop d'ull, sense interrupcions ni desplegaments.
- **Eix Amèrica–Àsia preservat**, mantenint la familiaritat cognitiva de la majoria de mapes-món.
- **Divisió en unitats geogràfiques reconeixibles** (Índia, Aràbia, Madagascar...), no en triangles o icosàedres arbitraris com altres propostes alternatives (AuthaGraph, Dymaxion).

### Una proposta humanística, no matemàtica

> "El meu objectiu era fer la quadratura del cercle: veure el planeta imprès en un full de paper amb les mides reals. Vaig partir dels problemes que detectava com a usuària de mapes, no dels equips de cartògrafs anteriors. La feina ha estat laboriosa i en gran part manual — segurament algú la podrà perfeccionar computacionalment. Per a mi era important arribar-hi des d'un plantejament personal i pragmàtic."

L'autora, Xara, és una professional independent que ha abordat el projecte des de zero, sense formació cartogràfica acadèmica, buscant deliberadament noves solucions abans de revisar les ja existents.

### Disponibilitat

Els mapes resultants es publiquen sota llicència **CC BY-SA 4.0**: ús lliure per a escoles, llibres de text, premsa, exposicions i qualsevol projecte sense ànim de lucre o amb finalitat educativa. Disponibles a alta resolució en diverses variants visuals (Clàssic, Terra, Relleu, Negatiu i més) a [realearth.cat](https://realearth.cat).

### Per a què

L'autora vol que Mosaic-23 esdevingui una alternativa viable a Mercator a les aules, ajudant a corregir la imatge mental distorsionada que generacions d'estudiants han heretat d'una projecció dissenyada al 1569 per la navegació marítima. La proposta està oberta a col·laboracions amb editorials educatives, centres docents i institucions culturals.

---

**Sobre Real Earth** — Iniciativa personal independent que explora i comparteix noves formes de representar el planeta en mapes 2D, sense biaixos polítics i amb fidelitat geogràfica. Web: [realearth.cat](https://realearth.cat).

**Contacte**: [contacte@realearth.cat](mailto:contacte@realearth.cat)

**Altres treballs de l'autora**: [xkno.cat](https://xkno.cat)

**Material gràfic**: imatges en alta resolució disponibles a la carpeta `images/` d'aquest press kit, lliures per a ús editorial amb crèdit "Real Earth · Mosaic-23 Xara".
