# Cites i talking points

## Cites curtes per a peu de foto / titulars

> "Mirar el món tal com és."

> "Cada projecció és una opinió. Triem-la a consciència."

> "Volia veure el planeta imprès en un full de paper amb les mides reals."

> "Els mapes escolars han modelat la nostra imatge mental del món durant generacions. És hora de revisar-los."

> "L'Àfrica és 14 vegades més gran que Groenlàndia. Mercator no ho ensenya. Aquest mapa, sí."

## Cites mitjanes (per a despeces i textos)

> "Vaig partir dels problemes que detectava com a usuària, no dels equips de cartògrafs anteriors. Volia arribar-hi des d'un plantejament personal i pragmàtic, no matemàtic. La feina ha estat manual i laboriosa — segur que algú la podrà perfeccionar computacionalment."

> "No és el mapa definitiu. És **una** proposta. L'objectiu no és substituir totes les projeccions — és oferir una alternativa concreta a Mercator a les aules."

> "AuthaGraph divideix l'esfera en triangles. Dymaxion en icosàedres. Jo la divideixo en regions geogràfiques reals — Índia, Aràbia, Madagascar... — perquè són les unitats que el cervell humà ja reconeix com a coses."

## Talking points (per a entrevistes)

### Sobre el problema
- Mercator es va dissenyar el 1569 per a navegació marítima. Mai va ser pensat per a mostrar el món "tal com és".
- Tot i així, és el mapa que predomina a les escoles, llibres de text i serveis com Google Maps.
- Les conseqüències són reals: la majoria de gent surt de l'escola creient que Groenlàndia és més gran que l'Àfrica. No ho és — és 14 vegades més petita.
- Antàrtida apareix com una franja al peu del món o desapareix completament. Però és un continent més.

### Sobre la solució
- En lloc d'aplicar una sola transformació a tota l'esfera, dividim el món en 23 peces geogràfiques.
- Cada peça es projecta des del seu propi centre, conservant les seves proporcions internes.
- Les peces s'encadenen al voltant de fronteres reals: Aràbia rota al voltant del Sinaí, Euràsia al voltant d'Hormuz.
- El resultat és un mapa rectangular convencional on cada continent té la forma i mida reals.

### Sobre el procés
- No es va partir d'altres projeccions alternatives (AuthaGraph, Dymaxion). Es va arribar a la solució des de zero, buscant deliberadament un plantejament nou.
- Un cop arribats al resultat, sí es va comparar amb els precedents per situar la proposta.
- La feina ha estat manual i laboriosa: centenars d'iteracions, ajustos cas a cas, costures pintades a mà per dissimular discontinuïtats.

### Sobre l'objectiu
- L'objectiu no és tècnic, és pedagògic: que aquest mapa entri a les aules com a alternativa a Mercator.
- Els mapes estan disponibles lliurement (CC BY-SA 4.0) per a escoles, llibres de text, premsa.
- Es busca col·laboració amb editorials educatives, centres docents i institucions culturals.

### Sobre per què no és codi obert
- Els **mapes** són d'ús lliure. Aquesta és la part important.
- El **codi** es comparteix sota demanda per a projectes serios.
- La proposta és una aportació personal i estètica, no una eina tècnica oberta a versions infinites.
- Es vol mantenir la coherència de la proposta inicial.

## Antiquotables (què no dir)

- ❌ "El meu mapa és el correcte / definitiu / sense errors."  → Mosaic-23 té limitacions reconegudes.
- ❌ "Mercator és dolent / fals / injust."  → Mercator té el seu ús; el problema és haver-lo escollit per a contextos pedagògics.
- ❌ "Soc cartògrafa professional."  → L'autora és una iniciativa personal independent. Aquesta és una força del relat, no una debilitat.
- ❌ "He revolucionat la cartografia."  → És una aportació entre moltes. La revolució vindria si entra a les aules.
